રાજકારણમાં સીધા રહેવું પોષાય નહીં. મુત્સદ્દીગીરી એ રાજકારણનો પહેલો પાઠ છે. ગુજરાતમાં નવા નિશાળીયા અનેક લોકોએ આ મુત્સદ્દીગીરીના પાઠ પચાવવા પડશે નહીં તો રાજકારણ તેમને થપ્પડ મારીને તે શીખવાડશે. ઇતિહાસમાં કૃષ્ણ જેવો મુત્સદ્દી બીજો કોઈ જડવો મુશ્કેલ છે. કૃષ્ણના રણછોડવાની નીતિના સ્વરૂપને ય પૂજવામાં આવે છે. અહીં ફરી દિલ્હીની બે વરસ પહેલાંની ચૂંટણી યાદ કરીએ જ્યારે 2014ની લોકસભાની ચૂંટણી બાદ સમગ્ર દેશમાં મોદીવેવની સુનામી હતી ત્યાં કેજરીવાલ જેવી સામાન્ય પ્રતિભા ધરાવતો માણસ જેણે રાજકારણમાં પ્રવેશતાં વેંત અનેક ભૂલો કરી, પ્રજાનો ખોફ વહોર્યો છતાં સુનામીની જેમ મોદીવેવને પ્રંચડ બહુમતીથી પાર કરીને આજે પણ દિલ્હીમાં મુખ્યમંત્રી પદે રાજ કરી રહ્યો છે.